recursal/SuperWikiNEXT-32B huggingface dataset:
Ο **Παναγιώτης (Τάκης) Παντέλης** (γεν. Αθήνα 18 Μαΐου 1955, ύψος 1,89 μ.) είναι Έλληνας πρώην διεθνής ποδοσφαιριστής, που αγωνίζονταν στη θέση του τερματοφύλακα. 

Ξεκίνησε την σταδιοδρομία του από τον Απόλλωνα Αθηνών σε ηλικία 18 ετών, την περίοδο 1973-74 και την τερμάτισε στον Πανιώνιο το 1987-88 όταν ήταν ήδη 33 χρόνων. Στην ομάδα της Ριζούπολης έπαιξε για οκτώ συνεχείς σεζόν (το 1974-75 στη Β΄Εθνική), έως και το 1980-81 συμπληρώνοντας 135 συμμετοχές. Το καλοκαίρι του 1981 μετεγγράφηκε στον ΠΑΟΚ, όπου αγωνίσθηκε για 6 ακόμη έτη, μέχρι και το 1986-87. Ήταν ο βασικός τερματοφύλακας της ομάδας κατά την περίοδο 1984-85, όταν ο "δικέφαλος" κατάκτησε το πρωτάθλημα. Έκλεισε την επαγγελματική του καριέρα του στον Πανιώνιο (1987-88), όπου έπαιξε σε 4 αγώνες και κατόπιν, τον Δεκέμβριο του 1988 μεταγράφηκε στον Μανδραϊκό, όπου έκανε τις τελευταίες του εμφανίσεις στο ερασιτεχνικό πρωτάθλημα της Δ΄ Εθνικής. 

Συνολικά έφτασε τις **189** παρουσίες στην Α΄Εθνική κατηγορία. Επίσης, χρίσθηκε τρεις φορές διεθνής. Το ντεμπούτο του πραγματοποιηθήθηκε στις 23 Σεπτεμβρίου του 1981, στη Θεσσαλονίκη, στο φιλικό αγώνα Ελλάδα-Σουηδία (2-1), ενώ χρησιμοποιήθηκε και στα ματς της προκριματικής φάσης του Παγκοσμίου Κυπέλλου του 1982, στην Ιταλία (στις 11-4-81, αποτέλεσμα 1-1) όταν είχε εξαιρετική απόδοση και με τη Γιουγκοσλαβία (Πειραιάς, 29-11-81 1-2).

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* 
*

Παραπομπές
----------

1. ↑  Κώστας Πάσχος στην εφημερίδα "Αθλητική Ηχώ" της Κυριακής 19 Απριλίου 1975: "Η θέση του Απόλλωνος είναι μόνο στην Α' Εθνική"
2. ↑  "Παντέλη και Νικητέα πήρε ο Μανδραϊκός", εφ. Φίλαθλος, 24/12/1988, σελ. 7
Ο **Σεβερίνο Βαρέλα Πουέντε** (*Severino Varela Puente* - 14 Σεπτεμβρίου 1913 - 29 Ιουλίου 1995) ήταν ένας ποδοσφαιριστής από την Ουρουγουάη, που αγωνιζόταν ως επιθετικός. Συμμετείχε με την εθνική ομάδα της χώρας του σε 24 αγώνες, πετυχαίνοντας 19 γκολ.

Γεννήθηκε στο Μοντεβιδέο. Ξεκίνησε την ποδοσφαιρική του καριέρα στην ομάδα της Ρίβερ Πλέιτ Μοντεβιδέο, το 1932, στην οποία παρέμεινε μέχρι το 1935, όταν υπέγραψε στην ομάδα της Πενιαρόλ. Με την Ρίβερ Πλέιτ αγωνίστηκε σε 6 αγώνες πετυχαίνοντας 5 γκολ. Με την Πενιαρόλ κατάφερε να κατακτήσει 4 διαδοχικούς τίτλους (1935, 1936, 1937 και 1938). Το 1942 ήταν μέλος της αποστολής της εθνικής ομάδας της Ουρουγουάης που κατέκτησε το κύπελλο Νοτίου Αμερικής (κόπα Αμέρικα). Ο Βαρέλα είναι ο τρίτος σκόρερ όλων των εποχών στη διοργάνωση (μαζί με τον Teodoro Fernández από το Περού), έχοντας πετύχει συνολικά 15 τέρματα.

Το 1943 υπέγραψε στην ομάδα της Μπόκα Τζούνιορς, με την οποία αγωνίστηκε σε 74 αγώνες, πετυχαίνοντας 46 γκολ. Ο Βαρέλα έγινε ιδιαίτερα αγαπητός από τους οπαδούς της ομάδας κυρίως για τα κατορθώματά του στους αγώνες με την μεγάλη αντίπαλο της Μπόκα, την Ρίβερ Πλέιτ. Συμμετείχε σε 6 αγώνες του Superclásico, όπως είναι γνωστό το διάσημο ντέρμπι των δύο ομάδων, πετυχαίνοντας γκολ σε 5 από αυτούς. Από αυτά, το σημαντικότερο και εντυπωσιακότερο ήρθε στον αγώνα της 26ης Σεπτεμβρίου 1943, όταν στη μακρινή σέντρα του Κάρλος Σόσα από τα δεξιά, ο Βαρέλα βρέθηκε ξαφνικά να βουτά εντός της μικρής περιοχής και με κεφαλιά να σκοράρει το νικητήριο γκολ του αγώνα. Η φάση προκάλεσε το θαυμασμό του κοινού, που χαρακτήρισε το γκολ ως *«το γκολ του μυστυρίου»* (*«El golazo del misterio»*). Το τελικό 2-1 χάρησε το πρωτάθλημα Αργεντινής στην Μπόκα και κατέστησε τον Βαρέλα έναν από τους πιο αγαπητούς παίκτες στην ιστορία της ομάδας.

Το 1946 επέστρεψε στην Πενιαρόλ, όπου και έκλεισε την καριέρα του, έναν χρόνο αργότερα, έχοντας πετύχει 43 γκολ σε 67 αγώνες.

Τίτλοι
------

* Πρωταθλήματα Ουρουγουάης: 1935, 1936, 1937, 1938
* Πρωταθλήματα Αργεντινής: 1943, 1944
* Κόπα Αμέρικα: 1942

Παραπομπές
----------

1. ↑  Appearances for Uruguay National Team
2. ↑  «Los máximos goleadores de la historia de la Copa América». Αρχειοθετήθηκε από το πρωτότυπο στις 6 Ιουνίου 2021. Ανακτήθηκε στις 6 Ιουνίου 2021.
3. ↑  Copa América 1916-2004
4. ↑  «Στατιστικά με την φανέλα της Μπόκα». Αρχειοθετήθηκε από το πρωτότυπο στις 20 Μαΐου 2008. Ανακτήθηκε στις 25 Νοεμβρίου 2009.
5. ↑  Biografía de Severino Varela - Informe Xeneize Αρχειοθετήθηκε 2016-03-03 στο Wayback Machine. (Ισπανικά)

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βιογραφικό του Βαρέλα στη Μπόκα Τζούνιορς Αρχειοθετήθηκε 2008-05-20 στο Wayback Machine. (Ισπανικά)
Η **ηλιακή έκλειψη της 4ης Ιανουαρίου 2011** ήταν μια μερική έκλειψη Ήλιου που ήταν ορατή μετά την ανατολή του ηλίου από το μεγαλύτερο μέρος της Ευρώπης, τη βορειοδυτική και τη νότια Ασία. Ολοκληρώθηκε κατά το ηλιοβασίλεμα στην ανατολική Ασία. Ήταν ορατή ως μια μερική έκλειψη και στη βόρεια Αφρική και την Αραβική χερσόνησο. 

Η μεγαλύτερη έκλειψη έγινε στις 08:51 UTC στη βόρεια Σουηδία, όπου η έκλειψη στον ορίζοντα είχε μέγεθος 0,858(περίπου 80% κάλυψη του ηλιακού δίσκου). 

Μια ηλιακή έκλειψη συμβαίνει όταν η Σελήνη περάσει ανάμεσα από τη Γη και τον Ήλιο, καλύπτοντας έτσι ολικώς ή εν μέρει τον ηλιακό δίσκο για έναν παρατηρητή στη Γη. Αυτή ήταν η πρώτη από τις τέσσερις μερικές ηλιακές εκλείψεις το 2011, καθώς οι άλλες σημειώθηκαν την 1η Ιουνίου 2011, την 1η Ιουλίου 2011 και την 25η Νοεμβρίου 2011. 

Προηγήθηκε επίσης των δύο ολικών σεληνιακών εκλείψεων που έλαβαν χώρα στις 15 Ιουνίου 2011 και στις 10 Δεκεμβρίου 2011.

Στην Ελλάδα
-----------

Η συγκεκριμένη έκλειψη Ηλίου ήταν η καλύτερη στον Ελλαδικό χώρο από τις 29 Μαρτίου 2006, ενώ δεν αναμένεται να σημειωθεί κάποια καλύτερη ηλιακή έκλειψη στη χώρα, έως τις 2 Αυγούστου 2027. Ενδεικτικά, η σελήνη κάλυψε το 62% του ηλιακού δίσκου στη Θεσσαλονίκη και το 60% στα Ιωάννινα, αλλά και το 58% στην Αθήνα. Πάντως οι βροχές κατά τόπους στην Ανατολική και στη Βόρεια Ελλάδα, δεν επέτρεψαν την παρακολούθηση του φαινομένου.

Εικόνες
-------

 Το "μονοπάτι" της έκλειψης 
* Από τη Σλομποζία, στη Ρουμανία στις 7:52 UTC.Από τη Σλομποζία, στη Ρουμανία στις 7:52 UTC.
* Στο Κατοβίτσε (Πολωνία) από τις 7:58 έως τις 8:25 (UTC)Στο Κατοβίτσε (Πολωνία) από τις 7:58 έως τις 8:25 (UTC)
* Από την πόλη Marki, στην Πολωνία ώρα 8:33 UTC.Από την πόλη Marki, στην Πολωνία ώρα 8:33 UTC.
* Στοκχόλμη, Σουηδία στις 8:36 UTC.Στοκχόλμη, Σουηδία στις 8:36 UTC.
* Krasnystaw, Πολωνία ώρα 8:36 UTC.Krasnystaw, Πολωνία ώρα 8:36 UTC.
* Από την πρωτεύουσα της Σλοβακίας, Μπρατισλάβα (8:43 UTC).Από την πρωτεύουσα της Σλοβακίας, Μπρατισλάβα (8:43 UTC).
* Μόσχα στις 9:02 UTC.Μόσχα στις 9:02 UTC.
* Βιέννη, Αυστρία(ώρα 9:34 UTC).Βιέννη, Αυστρία(ώρα 9:34 UTC).
* Από το τσέχικο χωριό Petrov nad Desnou, στις 9:41 UTC.Από το τσέχικο χωριό Petrov nad Desnou, στις 9:41 UTC.
* Στο Τομσκ της Ρωσίας (9:50 UTC).Στο Τομσκ της Ρωσίας (9:50 UTC).
* Βίντεο από τη Μόσχα στις 9:53 UTC (12:53 τοπική)
* Από το Ebersberg της ΓερμανίαςΑπό το Ebersberg της Γερμανίας

Δείτε επίσης
------------

Κατάλογος ηλιακών εκλείψεων ορατών από την Ελλάδα

Σημειώσεις
----------

1. ↑  Eclipses during 2011 NASA

Βιβλιογραφία
------------

* Earth visibility chart and eclipse statistics Eclipse Predictions by Fred Espenak, NASA/GSFC
	+ Besselian elements

Εξωτερικοί σύνδεσμοι
--------------------

* Live web cast της Μερικής Ηλιακής Αρχειοθετήθηκε 2010-12-31 στο Wayback Machine. Εκκένωσης του 2011 Jan 04 Αρχειοθετήθηκε 2010-12-31 στο Wayback Machine. Bareket Observatory, Ισραήλ
* Ηλιόλουστη έκλειψη του 2011 4 Ιανουαρίου. Ρωσία, Μόσχα. 4 φωτογραφίες
* APOD 1/5/2011 , 1/6/2011 , 1/7/2011
* SpaceWeather.com Ηλιακή έκλειψη γκαλερί Στις 4 Ιανουαρίου 2011
* Ηλιακή έκλειψη από την Ισπανία
Τα **θηριόποδα** (Theropoda) ήταν ομάδα δεινοσαύρων που ήταν κυρίως σαρκοφάγοι. Τρέφονταν με νεκρά ζώα ή κυνηγούσαν (σε ομάδες ή ατομικά) τα θηράματα τους μέχρι θανάτου. Τα θηριόποδα είναι πρόγονοι των σύγχρονων πτηνών. Τα μεγαλύτερα θηριόποδα αναπτύχθηκαν κυρίως την Κρητιδική Περίοδο.

Ταξινόμηση
----------

Θηριόποδα γενικότερα θεωρούνται οι δίποδοι σαυρίσχιοι δεινόσαυροι που συνήθως έχουν τρια δάκτυλα στο κάθε πόδι και μπροστινό άκρο. H βασική μεγάλη κατηγορία είναι τα νεοθηριόποδα. Άλλες κατηγορίες πιο πρώιμων ειδών των οποίων η ταξινόμηση είναι αβέβαιη είναι η οικογένεια Ερρερασαυρίδια , και τα γένη Ηωράπτορ, Ηωδρομέυς, Δαιμονόσαυρος και Τάγουα.

Καρνόσαυροι
-----------

Υπήρχαν μεγαλόσωμα θηριόποδα (**Καρνόσαυροι**) που τα περισσότερα κυνηγούσαν ατομικά και ήταν εξοπλισμένα με τεράστιες σιαγόνες που μπορούσαν να καταβροχθίσουν έναν άνθρωπο. Διέθεταν κυρτά πριονωτά δόντια μήκους πάνω από 18 εκ. με τα οποία ξέσκιζαν τις σάρκες της λείας τους. Αυτά τα ζώα κυμαίνονταν σε μήκος από 6-15 μ. ενώ το βάρος τους έφτανε τους 6,5 τόνους. Οι Καρνόσαυροι έζησαν από την Πρώιμη Ιουρασική περίοδο έως την Ύστερη Κρητιδική περίοδο πριν από 208-65 εκατομ. χρόνια. Κυρια χαρακτηριστικά τους ήταν το μεγάλο κεφάλι, ο κοντός μυώδης λαιμός, τα ισχυρά πίσω άκρα και η δύσκαμπτη δυνατή ουρά με την οποία κρατούσαν ισορροπία. Απολιθώματα τους έχουν βρεθεί σε όλα τα μέρη του κόσμου.

Δεινονυχόσαυροι, μικρά θηριόποδα
--------------------------------

Μοντέλο απεικόνισης ποδιού **Δεινονυχόσαυρου** (έμφαση στο γαμψό νύχι)
Υπήρχαν επίσης και μικρόσωμα θηριόποδα (**Δεινονυχόσαυροι,μικρά θηριόποδα**) με μέγεθος από 40 εκ. εως 4 μέτρα διέθεταν γαμψά νύχια για να γαντζώνονται πάνω στο θύμα τους και να ξεσκίζουν τη σάρκα του. Έζησαν κατά την Κρητιδική περίοδο πριν από 144-65 εκατομ. χρόνια. Κύρια χαρακτηριστικά τους ήταν το γαμψό δρεπανοφόρο νύχι στα πίσω πόδια και η πολύ μακριά και λεπτή ουρά η οποία χρησιμοποιούνταν ως πηδάλιο για να στρέφουν το σώμα τους όταν έτρεχαν με μεγάλες ταχύτητες. Τα γαμψά νύχια στα πίσω άκρα χρησιμοποιούνταν όταν το θηριόποδο ορμούσε στο θύμα του και τα έχωνε στη σάρκα του καθώς ταυτόχρονα κρέμονταν από πάνω του μέχρι αυτό να πέσει νεκρό. Λόγω του μικρού μεγέθους τους και των ισχυρών πίσω άκρων τα ζώα αυτά ήταν εξαιρετικά γρήγορα και ευκίνητα.

Νωδά θηριόποδα
--------------

Απεικόνιση **Νωδού θηριόποδου**
Τα **Νωδά θηριόποδα** έζησαν κατά την Ύστερη Κρητιδική περίοδο πριν από 97-65 εκατομ. χρόνια. Αναπτύχθηκαν στα εδάφη της σημερινής Ασίας, Β. Αμερικής και Αφρικής. Αυτα τα ζώα είχαν μήκος ως και 4 μ. και ζύγιζαν μέχρι και 1,5 τόνους. Έμοιαζαν πολύ με τις σημερινές στρουθοκαμήλους. Διέθεταν ράμφος χωρίς δόντια σε αντίθεση με τους Δεινονυχόσαυρους. Το μικρό τους κεφάλι βρισκόταν αρκετά πιο ψηλά από το σώμα και ενωνόταν με αυτό με μακρύ λαιμό σαν σωλήνα. Τα πανίσχυρα μυώδη πίσω άκρα τους και το αεροδυναμικό τους σώμα τους έδινε την δυνατότητα να τρέχουν γρηγορότερα από οποιοδήποτε άλλο ερπετό με ταχύτητες μεχρι και 50-70 χλμ. την ωρα.

Παραπομπές
----------

1. ↑  «Theropoda». *ucmp.berkeley.edu*. Ανακτήθηκε στις 26 Απριλίου 2021.
Τέσσερις σκληροί δίσκοι σε διάταξη RAID.Συστοιχία Raid τεσσάρων σκληρών δίσκων HDD.
Το **RAID** προέρχεται από τη φράση **Redundant Array of Independent Disks**. Μεταφράζεται σαν **Πλεονάζουσα Συστοιχία Ανεξάρτητων Δίσκων**, όμως ο όρος που χρησιμοποιείται είναι το αγγλικό αρκτικόλεξο **RAID** και όχι το ελληνικό **ΠΣΑΔ**.

Η βασική λογική πίσω από την λειτουργία δίσκων σε συστοιχία RAID είναι απλή: Δύο ή περισσότεροι σκληροί δίσκοι συνεργάζονται μεταξύ τους, και το σύστημα τους βλέπει σαν ένα ενιαίο δίσκο. Το **RAID** χωρίζεται σε "επίπεδο" ή "level" – και η τελική συστοιχία των δίσκων παρέχει υψηλότερη ασφάλεια στα δεδομένα, από το να λειτουργούσαν σε επιμέρους ξεχωριστούς δίσκους.

Επίπεδα RAID
------------

Υπάρχουν 7 επίσημα επίπεδα RAID, από το RAID 0 έως το RAID 6. Στην πράξη, όμως, αυτά που χρησιμοποιούνται πιο συχνά είναι τα RAID 1, RAID 5, και RAID 6.

### RAID 1

Το πιο απλό RAID όλων είναι το RAID 1: Δύο δίσκοι, ο ένας είναι ακριβές αντίγραφο του άλλου. Η εγγραφή αρχείου στο RAID, γίνεται αυτόματα και στους δύο δίσκους. Αν ο ένας δίσκος χαλάσει τότε ο άλλος δίσκος συνεχίζει να λειτουργεί προστατεύοντας έτσι τα αρχεία από το να χαθούν. Μέχρι ο πρώτος δίσκος να αντικατασταθεί το συντομότερο δυνατόν έτσι ώστε να αποκατασταθεί και η λειτουργία του RAID 1. Η ταυτόχρονη εγγραφή του αρχείου στους δύο δίσκους γίνεται με την ταχύτητα του πιο αργού δίσκου από τους δυο.

#### Πλεονεκτήματα

* Ασφάλεια δεδομένων

#### Μειονεκτήματα

* Μειωμένη ταχύτητα εγγραφής
* Εκμετάλλευση της χωρητικότητας μόνο του ενός δίσκου.

### RAID 5

Το RAID 5 υλοποιείται με τουλάχιστον τρεις δίσκους, ενώ μπορεί να χάσει τον ένα από αυτούς χωρίς να επηρεαστούν τα συνολικά δεδομένα. Για την εγγραφή των δεδομένων χρησιμοποιείται μια μέθοδος που ονομάζεται striping (διαγράμμιση). Κάθε αρχείο χωρίζεται σε κομμάτια (blocks), συνήθως των 64KB, τα οποία μοιράζονται ανάμεσα σε όλους τους διαφορετικούς δίσκους της συστοιχίας. Το κλειδί του RAID 5 είναι πως, για κάθε γραμμή (row) από blocks που αποθηκεύεται στους δίσκους, δημιουργεί ένα ισότιμο (parity block). Με αυτή τη μέθοδο, όταν χαλάσει ένας δίσκος της συστοιχίας, το RAID 5 μπορεί να υπολογίσει ακριβώς τα κομμάτια των δεδομένων που περιείχε, με βάση το parity. Αν χαλάσουν ταυτόχρονα δύο δίσκοι της συστοιχίας, ο υπολογισμός είναι αδύνατος, και ουσιαστικά χάνονται όλα τα δεδομένα του RAID 5.

Πηγές
-----

* ΓΚΕΖΕΡΛΗΣ, ΒΕΛΙΣΣΑΡΗΣ· ΧΑΤΖΗΕΥΘΥΜΙΑ∆ΗΣ, ΣΤΑΘΗΣ (Ιούλιος 1995). «ΤΕΧΝΟΛΟΓΙΑ ∆ΕΥΤΕΡΕΥΟΥΣΑΣ ΑΠΟΘΗΚΕΥΣΗΣ RAID» (PDF).
* Κυρίτσης, Άγγελος (21 Οκτωβρίου 2020). «Τι είναι το RAID, Πότε Αξίζει το RAID 5 & Γιατί ΑΠΑΓΟΡΕΥΕΤΑΙ το RAID 0».

Εξωτερικοί σύνδεσμοι
--------------------

* Πολυμέσα σχετικά με το θέμα  RAID στο Wikimedia Commons
***Ο Σταμάτης και ο Γρηγόρης*** είναι ασπρόμαυρη ελληνική κωμική ταινία παραγωγής του 1962 σε σκηνοθεσία Γιώργου Παπακώστα και σε σενάριο των Δημήτρη Βασιλειάδη και Κώστα Νικολαΐδη. Πρωταγωνιστούν οι Μίμης Φωτόπουλος, Νίκος Σταυρίδης, Μάριον Σίβα και Γιώργος Τσιτσόπουλος.

Πλοκή
-----

Δυο δικηγόροι της Αθήνας, ο Σταμάτης Μπάστακας, ένας καλοπροαίρετος αλλά αργός χαρακτήρας και ο Γρηγόρης Γοργότσης, ο οποίος είναι το ακριβώς αντίθετο, δηλαδή βρίσκεται σε διαρκή εγρήγορση και άγχος, παρόλο που είναι συνέταιροι στο γραφείο, αναλαμβάνουν πάντα ξεχωριστές υπόθεσεις. Ο μεν Σταμάτης ο οποίος θεωρείται χασοδίκης, στις αγορεύσεις του στο δικαστήριο είναι πολύ αργός σε σημείο οι δικαστές να κουράζονται και ορισμένες φορές να τους παίρνει ο ύπνος, ο δε Γρηγόρης δείχνει απίστευτη ταχύτητα λόγου σε σημείο που οι δικαστές να μην καταλαβαίνουν καν την υπόθεση, κάτι που έχει σαν αποτέλεσμα την αθώωση σχεδόν όλων των πελάτων του. Οι δυο δικήγοροι θα βρεθούν αντιμετώποι σε μια υπόθεση που αφορά μια οικογενειακή διαμάχη. Ο Γρηγόρης θα αναλάβει την πλευρά του επιχειρηματία, ενώ ο Σταμάτης θα αναλάβει την πλευρά του ανιψιού του επιχειρηματία. Ταυτόχρονα ο Σταμάτης με τον Γρηγόρη θα αποφασίσουν να προσλάβουν στο γραφείο τους μια γραμματέα για να τους βοηθά. Μετά την εξέταση αρκετών γυναικών θα προσλάβουν την όμορφη Άννα και ο καθένας τους για τον εαυτό του θα προσπαθεί να την διεκδικήσει. Οι προσπάθειές τους θα αποδειχθούν ωστόσο μάταιες, αφού η κοπέλα είναι παντρεμένη. Οι δυο δικηγόροι θα σταματήσουν τον ανταγωνισμό τους και θα αποφασίσουν να βαφτίσουν τα δυο αγοράκια της γραμματέως τους.

Διανομή ρόλων
-------------

* Μίμης Φωτόπουλος ως Σταμάτης Μπάστακας
* Νίκος Σταυρίδης ως Γρηγόρης Γοργότσης
* Μάριον Σίβα ως Άννα
* Γιώργος Τσιτσόπουλος ως Ανδρέας
* Γιάννης Ιωαννίδης ως δικαστής
* Τάσος Γιαννόπουλος ως σερβιτόρος καφενείου
* Ράλλης Αγγελίδης ως επιχειρηματίας
* Διονυσία Ρώη ως Πανωραία
* Πέτρος Πανταζής ως φίλος Ανδρέα
* Παύλος Καταπόδης ως Φορτούλας
* Μαρίκα Μαυροπούλου ως θεία Άννας.

Παραγωγή
--------

Σε πλάνο της ταινίας αποτυπώνεται ο κινηματογράφος Πιγκάλ στα Πατήσια, που δεν λειτουργεί πια.

Κυκλοφορία
----------

Η ταινία έκανε πρεμιέρα στις 19 Φεβρουαρίου 1962 στις κινηματογραφικές αίθουσες Ιντέαλ, Πιγκάλ, Ριβόλι και Κοσμοπόλιτ στην Αθήνα. 
Προβλήθηκε τη σεζόν 1961-1962 και, κόβοντας 36.993 εισιτήρια, κατατάχθηκε στην 19η θέση ανάμεσα σε 68 ταινίες της ίδιας σεζόν. Κυκλοφόρησε και με τη μορφή ντιβιντί στις 11 Νοεμβρίου 2005.

Παραπομπές
----------

1. ↑  www.imdb.com/name/nm0660252/.
2. ↑  «Cinema-Hellas: Πιγκάλ (Άνω Πατήσια)». *Cinema-Hellas*. 18 Ιουνίου 2012. Ανακτήθηκε στις 29 Αυγούστου 2021.
3. ↑  «*Ο Σταμάτης και ο Γρηγόρης*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 18 Φεβρουαρίου 1962. σελ. 3η. Ανακτήθηκε στις 29 Νοεμβρίου 2023.
4. ↑  «Ο Σταμάτης και ο Γρηγόρης (1962) ⋆ Filmy.gr». *Filmy.gr*. Ανακτήθηκε στις 29 Αυγούστου 2021.

Εξωτερικοί σύνδεσμοι
--------------------

* *Ο Σταμάτης και ο Γρηγόρης* στην Ταινιοθήκη της Ελλάδος
* *Ο Σταμάτης και ο Γρηγόρης*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |
Η **Ραανανά** (εβραϊκά: רַעֲנָנָה, σημ. «Φρέσκη») είναι εύπορη πόλη στη νότια Πεδιάδα Σαρόν του Κεντρικού Διαμερίσματος του Ισραήλ. Ιδρύθηκε το 1922 ως αμερικανοεβραϊκός οικισμός, περίπου 1 χλμ. νότια του παλαιστινιακού χωριού Ταμπσούρ, όπου είχε λάβει χώρα μια σημαντική μάχη του Α’ Παγκοσμίου Πολέμου τέσσερα χρόνια νωρίτερα.

Συνορεύει με τις Κφαρ Σαβά και Χοντ Χα Σαρόν στα ανατολικά και την Χερτσλιγιά στα νοτιοδυτικά, ενώ είχε πληθυσμό 78.562 κατοίκους το 2021. Παρ' όλο που η πλειοψηφία των κατοίκων της είναι ιθαγενείς Ισραηλινοί Εβραίοι, μεγάλο μέρος του πληθυσμού αποτελείται από Εβραίους μετανάστες από την Αμερική, την Ευρώπη και τη Νότια Αφρική.

Το βιομηχανικό πάρκο Ραανανά φιλοξενεί παγκόσμιες και τοπικές νεοφυείς εταιρείες. Χαρακτηρίστηκε «Πράσινη Πόλη» από τον Παγκόσμιο Οργανισμό Υγείας το 2005.

Παραπομπές
----------

1. ↑  Joseph B. Glass (5 Φεβρουαρίου 2018). *From New Zion to Old Zion: American Jewish Immigration and Settlement in Palestine, 1917–1939*. Wayne State University Press. σελίδες 198–. ISBN 978-0-8143-4422-4.
2. ↑  «S Jaishankar Unveils Plaque In Memory Of Indian Soldiers In Israel». *NDTV.com*. 21 Ιουνίου 2022. Ανακτήθηκε στις 30 Ιουνίου 2022.
3. ↑  Sinai, Ruth (September 29, 2005). «Ra'anana receives WHO safety award». *Χαάρετς*.. Ανακτήθηκε στις 2013-03-12.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
Ο **Κομνάς (Κομνηνός) Τράκας** (1786 - 1840) ήταν αγωνιστής της επανάστασης του 1821.

Βιογραφικά στοιχεία
-------------------

Ο Κομνηνός "Κομνάς" - Τράκας (1786 - 1840) ήταν αγωνιστής της επανάστασης του 1821. Γέννηση: 1786 Θάνατος: 1840 Δήμαρχος Λαμιέων 1874-1878 (Αιρετός) 1878-1881 (Αιρετός).

Ήταν απόγονος της δυναστείας των Κομνηνών του Βυζαντίου (οι οποίοι κατάγονταν από την Τραπεζούντα). Ήταν εγγονός του Κομνά (Κομνηνού) Τράκα, κτήτορα του χωριού Αγόριανη του Παρνασσού.

Πατέρας του ήταν ο Θεόδωρος Τράκας. Ένας εκ των έξι γιών του Κομνά. Από τους λοιπούς γνωρίζουμε τα ονόματα των τριών: Iωάννη, Δημητρίου και Λουκά.

Σύμφωνα με την παράδοση η οικογένεια των Κομνηνών επικράτησε να αποκαλείται οικογένεια Τράκα, επειδή, όταν ήταν παιδί ο παππούς Κομνάς, και έπαιζε με τα άλλα παιδιά τις αμάδες, μιμούνταν τον ήχο που κάνουν οι αμάδες όταν «τρακάρουν» και έτσι τους κέρδιζε. 

Ο Κομνάς Τράκας Ήταν πρωτεξάδελφος του θρυλικού πρωτοπαλίκαρου της Αγόριανης: Δήμου Καλπούζου, γιου του Ιωάννη Τράκα. Ο οποίος Καλπούζος επονομαζόταν έτσι λόγω του ότι «κάλπαζε» ως αεικίνητος και ταχύς.

Ο Κομνάς Τράκας συναγωνιστής του Πανουργιά και έσωσε τον Οδυσσέα Ανδρούτσο από την σχεδιαζόμενη δολοφονία του προειδοποιώντας τον σχετικά. Μαζί με τους γιούς του πρωτοστάτησε στο ξεκίνημα της Επανάστασης της Παρνασσίδος και στην πολιορκία της Άμφισσας. 

Στην πολιορκία σκοτώθηκε ο αδελφός του Σταμάτης. Όταν ο Θεόδωρος, πατέρας του Κομνά Τράκα, είδε τον γιό του νεκρό είπε: "Γάμος χωρίς σφαχτά δεν γίνεται". 

Ο Κομνάς Τράκας διέθεσε από την περιουσία του (300.000 γρόσια) για την επανάσταση του 1821. Πολέμησε ηρωικά και διακρίθηκε για την εξαιρετική του ανδρεία και τις πολεμικές του ικανότητες μαζί με τον Αθανάσιο Διάκο και με τον Οδυσσέα Ανδρούτσο στη Μάχη στο Χάνι της Γραβιάς, στην Άμπλιανη και στα Καρκαβίλια του Παρνασσού όπου έσωσε χιλιάδες γυναικόπαιδα από την αιχμαλωσία. 

Διακρίθηκε ακόμη στην μάχη στα Βασιλικά και το Μάνεση της Ελάτειας όπου και απαθανατίστηκε η δόξα του με δημοτικό τραγούδι. 

Μετά την απελευθέρωση, ο βασιλιάς Όθωνας του απένειμε το παράσημο του "Ταγματάρχη της Φάλαγγος". Γιος του ήταν ο Θεόδωρος Τράκας και δισέγγονή του η Βικτωρία Κυριαζή, σύζυγος του Γεωργίου Σκλαβούνου.

Παραπομπές
----------

1. ↑  «Το Ολοκαύτωμα της Επταλόφου». Αρχειοθετήθηκε από το πρωτότυπο στις 25 Ιουνίου 2009. Ανακτήθηκε στις 26 Ιανουαρίου 2010.

Πηγές
-----

* Πανδέκτης - Προσωπικά στοιχεία και λιθογραφία
**Το Artilleriyskiy Tyagach Lyogkiy**, ή **AT-L** (ρωσικά: Артиллерийский Тягач, Лёгкий (АТ-Л)‎, που σημαίνει "*τρακτέρ ελαφρού πυροβολικού"*) ήταν ένα όχημα πυροβολικού της εποχής του Ψυχρού Πολέμου. Το όχημα έχει την ίδια καμπίνα με τα φορτηγά ZIS-150 και ZIL-164, αλλά έχει ήταν βασισμένο σε ένα σασί από τανκ με ερπύστριες.

  

Η παραγωγή άρχισε το 1947 και μέσα στα χρόνια εκσυγχρονίστηκε σε μεγάλο βαθμό. Ανάλογα με τις απαιτήσεις του πελάτη, το σασί AT-L ήταν επίσης εξοπλισμένο με ραντάρ αναγνώρισης πυροβολικού SNAR-1, SNAR-2 και ARSOM-2 (ARSOM-2P), ειδικό βαν 711, ανελκυστήρα πυροσβεστικού αφρού, γέφυρα τροχιάς και άλλα ειδικά οχήματα, για τα οποία εκδόσεις του ελκυστήρα χωρίς πλατφόρμες φορτίου, συνδέσμους ρυμούλκησης, βαρούλκα και πνευματικά συστήματα πέδησης για ρυμουλκούμενα πυροβόλα όπλα KhTZ-23, KhTZ-27 και KhTZ-39 (από το 1957 - KhTZ-23A,  KhTZ-27A και KhTZ-39A) εγκαταστάθηκαν επίσης. Επίσης, το AT-L θα μπορούσε να εξοπλιστεί με εξοπλισμό μπουλντόζας OLT ή OLT-M. Η παραγωγή τελείωσε το 1969, αλλά μια άλλη έκδοση του οχήματος, το AT-T, συνέχιζε να παράγεται μέχρι το 1980.

Χρήστες
-------

* Σοβιετική Ένωση ! Σοβιετική Ένωση
* Βόρεια Κορέα ! Βόρεια Κορέα
* Ουγγαρία ! Ουγγαρία
* Σερβία ! Σερβία
* Κίνα ! Κίνα
* Σρι Λάνκα ! Σρι Λάνκα
* Βιετνάμ ! Βιετνάμ
* Πολωνία ! Πολωνία

1. ↑  «Военная техника с Одкарленда». Ανακτήθηκε στις 12 Αυγούστου 2021.
Ο **πρόεδρος της Ισλαμικής Δημοκρατίας του Αφγανιστάν** ήταν ο αρχηγός κράτους και αρχηγός της κυβέρνησης του Αφγανιστάν. Ο τελευταίος κάτοχος του αξιώματος ήταν ο Ασράφ Γκανί.

Πριν από τη δημιουργία του αξιώματος του προέδρου της Ισλαμικής Δημοκρατίας του Αφγανιστάν το 2004, το Αφγανιστάν ήταν ισλαμική δημοκρατία μεταξύ του 1973 και του 1992 και από το 2001 μέχρι σήμερα. Πριν από το 1973, το Αφγανιστάν ήταν μια μοναρχία. Μεταξύ του 1992 και του 2001, κατά τη διάρκεια του εμφυλίου πολέμου, η χώρα αναγνωρίστηκε ως ισλαμικό κράτος του Αφγανιστάν, και αργότερα ως Ισλαμικό Εμιράτο του Αφγανιστάν.

Κριτήρια επιλεξιμότητας και επιλογής
------------------------------------

Το άρθρο 62 του Συντάγματος του Αφγανιστάν του 2004 ορίζει ότι ένας υποψήφιος για την προεδρία πρέπει να πληρεί τις παρακάτω προϋποθέσεις:

* να είναι μουσουλμάνος πολίτης του Αφγανιστάν, γεννημένος από αφγανούς γονείς ·
* να μην είναι πολίτης άλλης χώρας .
* να είναι τουλάχιστον σαράντα ετών όταν δηλώνει την υποψηφιότητα του για το αξίωμα
* δεν έχει καταδικαστεί για εγκλήματα κατά της ανθρωπότητας, εγκληματικές πράξεις ή έχει στερηθεί το δικαίωμα εκλογής του
* δεν έχουν προηγουμένως υπηρετήσει περισσότερες από δύο θητείες ως Πρόεδρος.

Εξουσίες
--------

Το Σύνταγμα του Αφγανιστάν παρέχει στον πρόεδρο ευρείες εξουσίες για τις στρατιωτικές και νομοθετικές υποθέσεις, με μια σχετικά μικρή εθνική κοινοβουλευτική συνέλευση , τον Οίκο του Λαού (Βολέσι Τζίργκα) και τον Οίκο των Γερόντων (Μεσράνο Τζίργκα). Ένας πρόεδρος μπορεί να υπηρετήσει μόνο δύο πενταετείς θητείες. Ο Χαμίντ Καρζάι ξεκίνησε την πρώτη πενταετή θητεία του το 2004. Μετά τη ολοκλήρωση της δεύτερης θητείας του Καρζάι, το 2014, ο Ασράφ Γανί Αχμαντζάι επελέγη ως επόμενος πρόεδρος, ο οποίος κυβέρνησε έως τον Αύγουστο του 2021, οπότε ανατράπηκε από τους Ταλιμπάν. Υπηρεσιακός πρόεδρος αυτοανακηρύχθηκε στις 17 Αυγούστου 2021 ο Πρώτος Αντιπρόεδρος (από το 2020) Αμράλα Σαλέχ.
Η **Ηλεκτρονική Αθηνών** ήταν ελληνική αλυσίδα ηλεκτρικών και ηλεκτρονικών ειδών με έδρα την Αθήνα.

Ιστορία
-------

Η ιστορία της Ηλεκτρονικής ξεκινά το 1950, όταν ξεκίνησε ως μία μικρή επιχείρηση ηλεκτρικών και ηλεκτρονικών ειδών στο κέντρο της Αθήνας. Η εταιρεία ξεκίνησε να δραστηριοποιείται με τη σύγχρονη εμπορική της υπόσταση, το 1989 όταν και αγοράστηκε από τον επιχειρηματία Ιωάννη Στρούτση. Τα επόμενα χρόνια η εταιρεία αναπτύχθηκε ανοίγοντας πολλά καταστήματα στην Ελλάδα, την Κύπρο αλλά και σε βαλκανικές χώρες, όπως η Σερβία.

Το 1999 η εταιρεία εισήχθη και στο Χρηματιστήριο Αθηνών, της οποίας η διαπραγμάτευση της μετοχής ανεστάλη την 1η Οκτωβρίου του 2012.

Διαφημιστική καμπάνια
Η Ηλεκτρονική έμεινε γνωστή στην ιστορία για τη διαφημιστική της καμπάνια, το "Έλα Αλέκο". Η ατάκα αυτή αποτελούσε το σήμα κατατεθέν της εταιρείας από τις αρχές της δεκαετίας του 2000 εως και το 2012. Τα διάσημα κουκλάκια με μορφή muppet και με το τηλέφωνο στο χέρι έδιναν μία χιουμοριστική νότα και προκαλώντας στιγμές γέλιου σε μικρούς και μεγάλους, στις τιμές και τις προσφορές της εταιρείας. Το Έλα Αλέκο αποτελεί μέχρι και σήμερα μία αλησμόνητη ατάκα που περνάει από στόμα σε στόμα και από γενιά σε γενιά.

Πτώχευση
--------

Από την έναρξη της  οικονομικής κρίσης το 2009 η εταιρεία αντιμετώπιζε οικονομικά προβλήματα και προσπαθούσε να σταθεί στα πόδια της είτε μέσω επιχειρηματικών σχεδίων της με κλείσιμο καταστημάτων και μείωση προσωπικού, είτε συμφωνιών με τις τράπεζες και τους προμηθευτές. Την άνοιξη του 2015 η εταιρεία σε συμφωνία με τράπεζες και προμηθευτές κατέθεσε νέο σχέδιο εξυγίανσης, αλλά τα capital controls και τα γεγονότα του καλοκαιριού ακύρωσαν στην πράξη οποιοδήποτε σχεδιασμό και έτσι στις 9 Μαρτίου του 2016 η εταιρεία κατέθεσε αίτηση πτώχευσης στο Πολυμελές Πρωτοδικείο Αθηνών, η οποία έγινε δεκτή στις 14 Απριλίου του 2016.

Τα αίτια της πτώχευσης της Ηλεκτρονικής ήταν ο αυξανόμενος ανταγωνισμός των πολυεθνικών εταιρειών και ιδιαίτερα της Dixons (η οποία κατείχε την επίσης ελληνική αλυσίδα του Κωτσόβολου), η έλλειψη ανάγκης για αγορά και εισοδήματος στο καταναλωτικό κοινό λόγω της φτώχειας και της οικονομικής κρίσης και τα υψηλά χρέη σε τράπεζες και προμηθευτές και η μη σωστή εξόφλησή τους.

Παραπομπές
----------
**Άγιος Νείλος** ονομάζεται μια περιοχή του Αγίου Όρους που υπάγεται στη Μονή Μεγίστης Λαύρας και όπου βρίσκονται κελιά της. Βρίσκεται στη νοτιοανατολική πλευρά του Άθωνα. Το όνομά της οφείλεται στον Άγιο Νείλο το Μυροβλήτη, που ασκήτεψε στο κελί της Παναγίας που σήμερα φέρει το όνομά του. Σήμερα οι μοναχοί ασχολούνται με αγιογραφία και αγιορείτικα εργόχειρα.

Δείτε επίσης
------------

* Βίγλα Αγίου Όρους

Παραπομπές
----------

1. ↑  «Memory of the Saint Nilus the Myrrh-gusher of Mount Athos». *Orthodox Times*.
2. ↑  Σαν Σήμερα .gr. «Όσιος Νείλος». *Σαν Σήμερα .gr*. Ανακτήθηκε στις 9 Ιουνίου 2022.
3. ↑  ««Ο Άγιος δεν επιθυμεί την εύρεση του τάφου του»-Ο άγιος Νείλος ο Αγιορείτης και Μυροβλύτης». *ΧΩΡΑ ΤΟΥ ΑΧΩΡΗΤΟΥ*. Ανακτήθηκε στις 9 Ιουνίου 2022.

Συντεταγμένες: 40°07′57.01″N 24°21′11.58″E﻿ / ﻿40.1325028°N 24.3532167°E﻿ / 40.1325028; 24.3532167
Ο **Βοϊβόδας Πετρίλο** (σερβικά: Војвода Петрило‎) ήταν Σέρβος *βοϊβόδας* (*στρατιωτικός διοικητής*) του 11ου αιώνα στην υπηρεσία του Σέρβου Βασιλέα Κωνσταντίνου Μπόντιν.

Ο Μπόντιν στέφτηκε ως *Αυτοκράτορας της Βουλγαρίας* το 1072 και ξεκίνησε ετοιμασίες για επίθεση εναντίον των βυζαντινών εδαφών βουλγαρικών συμφερόντων, μαζί με τον Γκεόργκι Βόιτεχ (στην γνωστή ως *Εξέγερση του Γκεόργκι Βόιτεχ* ή *Σλαβική Εξέγερση στο Πομόραβλιε*, όπως αναφέρεται στις σερβικές πηγές).

Ο Πετρίλο ηγήθηκε στρατεύματος 300 ανδρών κατευθυνόμενο προς τα νότια, εντός της Μακεδονίας, όπου κατέλαβε την Οχρίδα, της οποίας οι κάτοικοι τον υποδέχτηκαν ως απελευθερωτής, καθώς και τη Δεάβολη (Καβάνταρτσι), η οποία συνθηκολόγησε. Την πορεία του σταμάτησαν βυζαντινά στρατεύματα και κάτοικοι της ευρύτερης περιοχής στην Καστοριά, ευρισκόμενοι υπό την ηγεσία Βυζαντινού στρατηγού (βουλγαρικής καταγωγής), οι οποίοι τον νίκησαν, υποχρεώνοντας τον Πετρίλο να υποχωρήσει προς την Διόκλεια.

Παραπομπές
----------

1. 1 2 3 4 5  (Αγγλικά) «Macedonian Review». Kulturen Zhivot. 1 Ιανουαρίου 1988. Ανακτήθηκε στις 5 Ιανουαρίου 2017 – μέσω Google Books.
2. ↑  (Αγγλικά) «A History of the Macedonian People». Macedonian Review Editions. 1 Ιανουαρίου 1979. Ανακτήθηκε στις 5 Ιανουαρίου 2017 – μέσω Google Books.
3. ↑  (Αγγλικά) Cirkovic, Sima M. (7 Ιουνίου 2004). «The Serbs». Wiley. Ανακτήθηκε στις 5 Ιανουαρίου 2017 – μέσω Google Books.

Πηγές
-----

* Fine, John V. A. Jr. (1991) [1983]. *The Early Medieval Balkans: A Critical Survey from the Sixth to the Late Twelfth Century* (στα Αγγλικά). Ann Arbor, Michigan: University of Michigan Press. ISBN 0-472-08149-7.
Η Διόκλεια και οι γειτονικές σερβικές περιοχές κατά την διάρκεια του 11ου και του 12ου αιώνα.
Για άλλα πρόσωπα με το όνομα , δείτε: Μιχάϊλο της Διόκλειας.
Ο **Μιχάιλο Γ΄** (σερβικά κυριλλικά: Михаило‎) ήταν ηγεμόνας της Διόκλειας, από, περίπου, το 1180, ή πρωτύτερα, έως το 1186 ή το 1189. Ήταν γόνος της Δυναστείας των Βογισλάβλιεβιτς, γιος του Ράντοσλαβ της Διόκλειας καθώς και ξάδερφος του Μέγα Ηγεμόνα Στέφαν Νέμανια της Ράσκας. 

Η Ηγεμονία της Διόκλειας ήταν υποτελής της Βυζαντινής Αυτοκρατορίας έως το 1180, όταν ο Αυτοκράτορας Μανουήλ Α΄ απεβίωσε και η Αυτοκρατορία οδηγήθηκε σε αναταραχές. Έως το 1186, οι βυζαντινές κτήσεις στην Άνω Δαλματία είχαν καταληφθεί από τον Στέφαν Νέμανια, ο οποίος, επίσης, επέβαλε την κυριαρχία του επί της Διόκλειας. Η κτήση του Ηγεμόνα Μιχάιλο περιορίστηκε στις παράκτιες περιοχές περιμετρικά του Μπαρ, ενώ ο έλεγχος επί της Διόκλειας παραχωρήθηκε στον Βούκαν, μεγαλύτερο υιό του Στέφαν Νέμανια. Ο Ηγεμόνας Μιχάιλο ήταν προστάτης της Αρχιεπισκοπής του Μπαρ, ενώ, το 1189, η σύζυγός του, ηγεμόνισσα Ντεσισλάβα, μετέβη στο Ντούμπροβνικ συνοδευόμενη από τον αρχιεπίσκοπο Γρηγόριο του Μπαρ.

Δείτε επίσης
------------

* Διόκλεια
* Δυναστεία των Βογισλάβλιεβιτς
* Στέφαν Νέμανια
* Δυναστεία των Νέμανιτς
* Μεγάλη Ηγεμονία της Ράσκας

Παραπομπές
----------

1. ↑  Fine 1991.
2. ↑  Ćirković 2004, σελ. 31-32.

Πηγές
-----

* (Αγγλικά) Ćirković, Sima (2004). *The Serbs*. Μάλντεν: Blackwell Publishing.
* (Αγγλικά) Fine, John Van Antwerp Jr. (1991) [1983]. *The Early Medieval Balkans: A Critical Survey from the Sixth to the Late Twelfth Century*. Ανν Άρμπορ, Μίσιγκαν: University of Michigan Press.

| Βασιλικοί τίτλοι |
| --- |
| ΠροκάτοχοςΝτέσα Βουκάνοβιτς(Δούκας της Ζαχλουμίας και Τραβουνίας) | **Ηγεμόνας της Διόκλειας**1165/75-1186/89 | ΔιάδοχοςΒούκαν Νέμανιτς υπό τονΣτέφαν Νέμανια |
|
Η **Ανώνυμος Γενική Εταιρία Τσιμέντων Ηρακλής** ήταν αμιγώς ελληνική τσιμεντοβιομηχανία που παρήγαγε σκυρόδεμα και λειτουργούσε μεγάλο αριθμό εγκαταστάσεων σε όλη την Ελλάδα ιδρυθείσα το 1911. Το 1991 η Lafarge προέβη σε αγορά τριών εργοστασίων τσιμέντου και τριών λατομείων. Τα επόμενα έτη εισήλθαν και άλλες εταιρίες στη διαχείρισή της και οι ιδιοκτήτες εναλλάσσονταν. Από το 2000-2001 Η Α.Γ.Ε.Τ Ηρακλής είναι μία εκ των τριών εταιριών-μελών του Ομίλου Ηρακλής και επίσης είναι μέλος του πολυεθνικού ομίλου LafargeHolcim ο οποίος από το 2021 είναι γνωστός ως Holcim Ltd.

Η ΑΓΕΤ Ηρακλής είχε μέσο ετήσιο κύκλο εργασιών 521,69 εκατ. Ευρώ. Η ΑΓΕΤ ΗΡΑΚΛΗΣ στη δεκαετία του 1960 αναδείχθηκε σε πρώτη εξαγωγική τσιμεντοβιομηχανία στην Ευρώπη. Ο κύκλος εργασιών της εταιρίας παρέμεινε σχεδόν αμετάβλητος το 2020 σε σχέση με το 2019 οπότε η εταιρία επέστρεψε στην κερδοφορία για πρώτη φορά έπειτα από 10 έτη. Συγκεκριμένα, ανήλθε σε 188,5 εκατομμύρια Ευρώ το 2020 έναντι 188,8 εκατομμύρια Ευρώ το 2019. Η εταιρεία έχει επεκταθεί στην δεκαετία του 2020, αποκτώντας την Χάλυψ Δομικά Υλικά το 2022 και την πελοποννησιακή Λαρσινός το 2023.

Εγκαταστάσεις
-------------

Η ΑΓΕΤ Ηρακλής λειτουργεί τρία εργοστάσια παραγωγής τσιμέντου, ένα από τα οποία στον Βόλο, και είναι το μεγαλύτερο εργοστάσιο τσιμέντου στην Ευρώπη. Διαθέτει επίσης έξι κέντρα διανομής σε όλη την Ελλάδα.

Η εταιρεία προσφέρει υπηρεσίες μεταλλικών κατασκευών και μηχανικής συντήρησης, καθώς και υπηρεσίες θαλάσσιας μεταφοράς και διαχείρισης πλοίων. Τα κύρια προϊόντα της περιλαμβάνουν διάφορες ποιότητες τσιμέντου, σε σάκο ή χύμα, αδρανή υλικά και σκυρόδεμα, για κατασκευές ή για άλλους σκοπούς. Επίσης πωλεί ενδιάμεσα υλικά παραγωγής τσιμέντου, όπως κλίνκερ.

Παραπομπές
----------

1. ↑  «8.10.2018 - Ετήσια Οικονομική Έκθεση Της Χρήσεως Που Έληξε Την 31η Δεκεμβρίου 2017 Της Εταιρίας Α.Γ.Ε.Τ. ΗΡΑΚΛΗΣ».
2. ↑  «8.10.2018 - Ετήσια Οικονομική Έκθεση Της Χρήσεως Που Έληξε Την 31η Δεκεμβρίου 2017 Της Εταιρίας Α.Γ.Ε.Τ. ΗΡΑΚΛΗΣ».
3. ↑  «8.10.2018 - Ετήσια Οικονομική Έκθεση Της Χρήσεως Που Έληξε Την 31η Δεκεμβρίου 2017 Της Εταιρίας Α.Γ.Ε.Τ. ΗΡΑΚΛΗΣ».
4. ↑  «8.10.2018 - Ετήσια Οικονομική Έκθεση Της Χρήσεως Που Έληξε Την 31η Δεκεμβρίου 2017 Της Εταιρίας Α.Γ.Ε.Τ. ΗΡΑΚΛΗΣ».
5. ↑  «Heracles General Cement Company company : Shareholders, managers and business summary».
6. ↑  «Ομιλος Ηρακλής: Γιατί εξαγόρασε την Λαρσινός – Προχωρούν οι εργασίες στο Ελληνικό». *Ημερησία*. 8 Μαρτίου 2023. Ανακτήθηκε στις 25 Μαρτίου 2023.
Ο **Ταρτσίζιο Μπούρνιτς** (αγγλικά- ιταλικά: *Tarcisio Burgnich*, ιταλική προφορά: [tarˈtʃiːzjo ˈburɲitʃ], 25 Απριλίου 1939 – 26 Μαΐου 2021) ήταν Ιταλός διεθνής ποδοσφαιριστής που αγωνιζόταν ως αμυντικός.

Καριέρα
-------

Ξεκίνησε την σταδιοδρομία του ως επιθετικός, μετά μέσος και αγωνίστηκε σε όλη τη διάρκεια της ιταλικούς συλλόγους. Αν και κατέκτησε τίτλους τόσο με τη Γιουβέντους όσο και με τη Νάπολι, είναι περισσότερο γνωστός για την περίοδο του με την Ίντερ, όπου ήταν βασικό στέλεχος της ομάδας που έγινε γνωστή ως *Grande Inter* του προπονητή Ελένιο Ερέρα. Συνεργάστηκε με τον συμπατριώτη του αμυντικό Τζιατσίντο Φακέτι στην οπίσθια γραμμή της ομάδας και έπαιξε καθοριστικό ρόλο στις επιτυχίες της ομάδας στο αμυντικό σύστημα κατενάτσιο που εφαρμόστηκε, λόγω του αμυντικού ρυθμού και της αντοχής του, κατακτώντας τέσσερις τίτλους πρωταθλήματος, δύο Κύπελλα Πρωταθλητριών Ευρώπης και δύο  Διηπειρωτικά Κύπελλα.

Σε διεθνές επίπεδο, εκπροσώπησε την εθνική ομάδα ποδοσφαίρου της Ιταλίας στους  Ολυμπιακούς Αγώνες του 1960 στη Ρώμη, όπου τερμάτισε στην τέταρτη θέση, και σε τρία Παγκόσμια Κύπελλα, κερδίζοντας τη δεύτερη θέση στο Παγκόσμιο Κύπελλο του 1970. Ήταν επίσης μέλος της εθνικής ομάδας που κέρδισε το πρώτο Ευρωπαϊκό Πρωτάθλημα Ποδοσφαίρου του 1968 στην Ιταλία.

Πολύπλευρος παίκτης, ήταν ικανός να παίξει σε οποιαδήποτε αμυντική θέση, είτε ως κεντρικός αμυντικός είτε πλάγιος, ακόμα και λίμπερο. Μετά την αποχώρησή του από την ενεργό δράση ακολούθησε καριέρα προπονητή για δύο δεκαετίες, χωρίς αξιοσημείωτη επιτυχία.

Τίτλοι και διακρίσεις
---------------------

**Γιουβέντους**

* Πρωτάθλημα Ιταλίας: 1960–61

**Ίντερ**

* Πρωτάθλημα Ιταλίας (4): 1962–63, 1964–65, 1965–66, 1970–71
* Κύπελλο Πρωταθλητριών Ομάδων Ευρώπης (2): 1964, 1965
* Διηπειρωτικό Κύπελλο (2): 1964, 1965

**Νάπολι**

* Κύπελλο Αγγλίας-Ιταλίας: 1976
* Κύπελλο Ιταλίας: 1975–76

**Εθνική Ιταλίας**

* Ευρωπαϊκό Πρωτάθλημα UEFA: 1968

Παραπομπές
----------

1. ↑  . Ανακτήθηκε στις 14 Νοεμβρίου 2023.  Text "È morto Tarcisio Burgnich, la Roccia della Nazionale e protagonista della Grande Inter di Herrera "ignored (βοήθεια); Missing or empty `|title=` (βοήθεια)
2. ↑  «Gli eroi in bianconero: Tarcisio BURGNICH». Ανακτήθηκε στις 14 Νοεμβρίου 2023.
3. ↑  «Πέθανε ο Ταρτσίζιο Μπούρνιτς». Ανακτήθηκε στις 14 Νοεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ταρτσίζιο Μπούρνιτς** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90316576
* ISNI: 0000 0004 1965 5541
* ICCU: RMRV014464

 |

 |
Ο **Κρίστοφερ Πολ Μάλιν** (*Christopher Paul Mullin*, γεννήθηκε στις 30 Ιουλίου 1963) είναι Αμερικανός πρώην επαγγελματίας καλαθοσφαιριστής, διοικητικό στέλεχος και προπονητής. Είναι δύο φορές χρυσός Ολυμπιονίκης και δύο φορές εισακτέος στο Naismith Memorial Basketball Hall of Fame (το 2010 ως μέλος της Ολυμπιακής ομάδας μπάσκετ των Ηνωμένων Πολιτειών το 1992 — Ντριμ Τιμ — και το 2011 για την ατομική του καριέρα).

Καριέρα
-------

Αγωνίστηκε ως σούτινγκ γκαρντ και σμολ φόργουορντ στην Εθνική Ομοσπονδία Καλαθοσφαίρισης (NBA) από το 1985 έως το 2001. Κατά τη διάρκεια της σταδιοδρομίας του στο κολέγιο μπάσκετ για τους *St. John's Redmen*, ανακηρύχθηκε τρεις φορές ο καλύτερος παίκτης της ανατολικής περιφέρειας και ήταν μέλος της Ολυμπιακής ομάδας μπάσκετ ανδρών των ΗΠΑ του 1984 στο Λος Άντζελες. Το 1985 ήταν ο καλύτερος παίκτης του Κολεγιακου Πρωταθλήματος. Ο Μάλιν επιλέχθηκε ως η έβδομη επιλογή από τους Γκόλντεν Στέιτ Ουόριορς στον πρώτο γύρο του ντραφτ του ΝΒΑ του 1985. Αγωνίστηκε με τους Ουόριορς από τη σεζόν 1985–86 μέχρι τη σεζόν 1996–97, κλείνοντας την καριέρα του στην ίδια ομάδα το 2001. Αριστερόχειρας, με γρήγορο και με υψηλή ευστοχία σουτ, είχε μέσο όρο 18,2 πόντους ανά παιχνίδι στη διάρκεια της 16χρονης καριέρας του. Αντιμετώπισε με θάρρος προσωπικά προβλήματα και ξεπέρασε τους τραυματισμούς νωρίς στην καριέρα του και αναδείχθηκε ως ένα από τους πιο σπουδαίους στην ιστορία παίκτες της ομάδας.

Αργότερα υπηρέτησε ως ειδικός σύμβουλος των Σακραμέντο Κινγκς και γενικός διευθυντής των Γκόλντεν Στέιτ Ουόριορς.
Ο Μάλιν υπηρέτησε ως επικεφαλής προπονητής της ανδρικής ομάδας μπάσκετ Ρεντ Στορμ από το 2015 έως το 2019.

Τίτλοι και διακρίσεις
---------------------

* Χρυσό μετάλλιο Ολυμπιακοί Αγώνες (2) : 1984, 1994
* Χρυσό μετάλλιο Παναμερικανικών Αγώνων : 1983
* Χρυσό μετάλλιο FIBA Americas : 1992
* 5 × NBA All-Star: 1989 – 1993
* Πρώτη ομάδα All-NBA: 1992
* 2 × All-NBA δεύτερη ομάδα: 1989 , 1991
* All-NBA τρίτη ομάδα: 1990
* Η φανέλα με το Νο 17 που αποσύρθηκε από τους Γκόλντεν Στέιτ Ουόριορς
* Βραβείο John R. Wooden: 1985
* USBWA παίκτης της χρονιάς: 1985
* Consensus πρώτη All-American: 1985
* Consensus δεύτερη ομάδα All-American: 1984
* 3 × Big East παίκτης της χρονιάς: 1983–85
* 3 × Πρώτη ομάδα All-Big East: 1983–85
* Δεύτερη ομάδα All-Big East: 1982
* MVP τουρνουά Big East: (1983)
* 3 × Νικητής του βραβείου Haggerty: 1983–85

Παραπομπές
----------

1. ↑  «Legends profile: Chris Mullin». Ανακτήθηκε στις 18 Φεβρουαρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρις Μάλιν** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73965280
* LCCN: n93081427
* ISNI: 0000 0001 1070 8289
* GND: 1044674660
* BNF: cb125425705 (data)
* BIBSYS: 90912330
* NKC: pag2008433532

 |

 |
Η **Γιολάντα Κόντρα** (18 Μαρτίου 1910-16 Αυγούστου 1963) ήταν Αλβανίδα συγγραφέας και μεταφράστρια και μία από τις πρώτες γυναίκες συγγραφείς στην αλβανική γλώσσα, καθώς και μεταφράστρια στην ιταλική γλώσσα των έργων Αλβανών συγγραφέων, Ντρέ Μιέντα, Μίλος Γκέργκι Νικόλα, Πέτρο Μάρκος και Στέργιο Σπάσε.

Βιογραφικά Στοιχεία
-------------------

Η Γιολάντα Κόντρα γεννήθηκε στην Ρώμη της Ιταλίας.Ονομαζόταν Γιολάντα Γκουατσόνι και ήταν ανιψιά του Ενρίκο Γκουατσόνι γνωστού Ιταλού σεναριογράφου και σκηνοθέτη της εποχής.Σπούδαζε στο λύκειο όταν γνώρισε τον Μάλο Κόντρα,ο οποίος είχε καταγωγή από το Αργυρόκαστρο και σπούδαζε στη Ρώμη.Ο Μάλο Κόντρα ήταν δάσκαλος Φυσικής Αγωγης και πήγαν μαζί στην Αλβανία το 1931.Σύντομα έμαθε Αλβανικά και άρχισε όχι μόνο να επικοινωνεί καλά, αλλά και να δημοσιεύει ποίηση στα Αλβανικά καθώς και άρθρα λογοτεχνικής κριτικής σε γνωστά περιοδικά.Η Κόντρα δούλεψε ιδιαίτερα πάνω στα έργα των Μίλος Γκέργκι Νικόλα και Ντρέ Μιέντα,τα οποία μετάφρασε στα ιταλικά.Ήταν μια από τις πρώτες γυναίκες που δημοσίευσε στην Αλβανία.Μετά τον Β 'Παγκόσμιο Πόλεμο, εργάστηκε ως μεταφράστρια από και προς τα Ιταλικά,καθώς και στα ρωσικά σε έργα συγγραφέων όπως ο Πέτρο Μάρκος και ο Στέργιο Σπάσε.Λόγω του κομμουνιστικού καθεστώτος δε της επιτράπηκε ούτε να διδάξει ούτε να επιστρέψει στην πατρίδα της μέχρι το 1962, ένα χρόνο πριν από το θάνατό της.

Μεταφράσεις
-----------

Η Κόντρα μετέφρασε στα ιταλικά σχεδόν το πλήρες έργο του Μίλος Γκέργκι Νικόλα.Δούλεψε στην εκδοχή του έργου του του 1957, το οποίο εκδόθηκε από τον Σκεντέρ Λουαράσι και ολοκληρώθηκε το 1962 με τίτλο 'Ποιήματα και πεζογραφία'.Το μόνο τραγούδι που λείπει είναι το 'Kanga e fundit'-το τελευταίο τραγούδι.Επίσης, παρέλειψε τις νότες του Μίλου Γκέργκι Νικόλα, καθώς και ορισμένους υπότιτλους ορισμένων ποιημάτων.Οι μεταφράσεις της της δεκαετίας του 1960 είναι πολύ πολύτιμες, γιατί σήμερα είναι δύσκολο να βρεθούν.Η Γιολάντα Κόντρα είναι πολύ πιστή στο αρχικό κείμενο ως μεταφραστής, κάτι που ήταν απαραίτητο εκείνα τα χρόνια για έναν μεταφραστή.Γι 'αυτό υπάρχει μια συναισθηματική αλλαγή στις μεταφράσεις της.

Παραπομπές
----------

1. "Jolanda Guazzoni në shkrime dhe kujtime"
2. "MIGJENI ITALISHT NGA JOLANDA KODRA"

Παραπομπές
----------
{{WikidataCoord}} – missing coordinate data

Ο **Ποταμός Γιαρκόν** (εβραϊκά: נחל הירקון, αραβικά: نهر العوجا) είναι ποταμός στο κεντρικό Ισραήλ. Η πηγή του Γιαρκόν («Πρασινωπός» στα εβραϊκά) βρίσκεται στην Αντιπατρίδα, βόρεια της Πετάχ Τίκβα. Ρέει δυτικά μέσω του Γκους Νταν και του Πάρκου Γιαρκόν του Τελ Αβίβ στη Μεσόγειο Θάλασσα. Το αραβικό του όνομα, αλ-Άουτζα, σημαίνει «ο ελικοειδής». Είναι ο μεγαλύτερος παράκτιος ποταμός του Ισραήλ, με μήκος 27,5 χλμ.

Ο Γιαρκόν σχημάτιζε τα νότια σύνορα του Βιλαετιού της Βηρυτού κατά την Οθωμανική περίοδο. Μετά τη δεκαετία του 1950, ο ποταμός άρχισε να μολύνετε ολοένα και περισσότερο, με πολλούς να κατηγορούν για αυτό την κατασκευή του σταθμού παραγωγής ενέργειας που βρισκόταν κοντά στις εκβολές του.

Παραπομπές
----------

1. ↑  Weldon C. Matthews (2006) *Confronting an Empire, Constructing a Nation: Arab Nationalists and Popular Politics in Mandate Palestine* I.B.Tauris, (ISBN 1-84511-173-7) p 26
2. ↑  Weldon C. Matthews (2006) Confronting an Empire, Constructing a Nation: Arab Nationalists and Popular Politics in Mandate Palestine I.B.Tauris, ISBN 1-84511-173-7 p 26
Η **Καρολίνα Αυγούστα της Βαυαρίας** (8 Φεβρουαρίου 1792 – 9 Φεβρουαρίου 1873) ήταν κόρη του Μαξιμιλιανού Α΄ Ιωσήφ της Βαυαρίας, και της συζύγου του, Αυγούστας Βιλελμίνης της Έσσης-Ντάρμστατ, καθώς και μέλος Οίκου των Βίττελσμπαχ. Παντρεύτηκε τον, τότε διάδοχο, Γουλιέλμο της Βυρτεμβέργης, με τον οποίο χώρισε, και τον Φραγκίσκο Α΄ της Αυστρίας. Εξαιτίας του δεύτερου γάμου της, από το 1816 ως το 1835, έφερε τον τίτλο της *Αυτοκράτειρας της Αυστρίας*.

Ο γάμος της Καρολίνας Αυγούστας με τον διάδοχο Γουλιέλμο της Βυρτεμβέργης έγινε στις 8 Ιουνίου 1808, στο Μόναχο. Το ζευγάρι δεν απέκτησε κανένα παιδί και χώρισε στις 31 Αυγούστου 1814. Εκείνος ο γάμος πραγματοποιήθηκε προκειμένου να αποφευχθεί ένας άλλος αναγκαστικός γάμος, που πιθανόν να επιβαλλόταν από τον Ναπολέοντα.

Μετά από την ακύρωση του πρώτου γάμου της, η Καρολίνα Αυγούστα θεωρήθηκε ως ιδανική νύφη τόσο για τον αυτοκράτορα Φραγκίσκο, όσο και για το μικρότερο αδελφό του, Φερδινάνδο. Έτσι, στις 29 Οκτωβρίου 1816, πραγματοποιείται ο δεύτερος γάμος της, αυτή τη φορά με τον Φραγκίσκο. Η Καρολίνα Αυγούστα ήταν η τέταρτη στη σειρά σύζυγος του αυτοκράτορα.

Αυτός ο γάμος, που διάρκεσε σχεδόν είκοσι έτη, ως το θάνατο του Αυτοκράτορα, ήταν αρμονικός, αλλά χωρίς το ζευγάρι να αποκτήσει τέκνα. Η Καρολίνα Αυγούστα ήταν μια δημοφιλής αυτοκράτειρα και δραστηριοποιήθηκε στο κοινωνικό έργο, όπως με την ίδρυση νοσοκομείων και κατοικιών για φτωχούς.

Μετά από το θάνατο του συζύγου της, το 1835, μετακόμισε στο Σάλτσμπουργκ και έζησε εκεί τις επόμενες δεκαετίες της ζωής της, μέχρι το θάνατό της στις 9 Φεβρουαρίου 1873, μία ημέρα μετά από τα 81α γενέθλιά της.

Παραπομπές
----------

1. 1 2 3 4 5 6 7 8 9 10
2. ↑
3. ↑
4. ↑  Twilight of the Habsburgs: The Life and Times of Emperor Francis Joseph

  


|  |  |  |  |
| --- | --- | --- | --- |
| 

| π • σ • ε
 Αυτοκράτειρες της Αυστρίας |
| --- |
|  |
| 
* Πριγκίπισσα Ζίτα της Πάρμας *(1916-1918)*
* Δούκισσα Ελισάβετ της Βαυαρίας *(1854–1898)*
* Πριγκίπισσα Μαρία Άννα της Σαβοΐας *(1830-1848)*
* Πριγκίπισσα Καρολίνα Αυγούστα της Βαυαρίας *(1816-1835)*
* Αρχιδούκισσα Μαρία Λουδοβίκη της Αυστρίας-Έστε *(1808–1816)*
* Πριγκίπισσα Μαρία Θηρεσία της Νάπολης και της Σικελίας *(1804-1807)*
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18026191
* LCCN: no93003844
* ISNI: 0000 0000 6123 0724
* GND: 119189747
* MusicBrainz: e2e8f910-b17b-4a40-a307-4315a42e6d85
* NKC: jn20030210014

 |

 |
Η **Ενωτική Κίνηση Ευρωπαϊκής Αριστεράς** (γνωστή και με το ακρωνύμιο Ε.ΚΙ.Ε.Α.) ήταν ελληνική πολιτική κίνηση που κινούταν στο χώρο της αριστεράς. Ιδρύθηκε στις 31 Οκτωβρίου του 2015 από τα 111 πρώην στελέχη της ΔΗΜΑΡ, που αποχώρησαν από το κόμμα, καταγγέλλοντας την συνεργασία του κόμματος με το ΠΑΣΟΚ, στις βουλευτικές εκλογείς του Σεπτέμβρη 2015. Πρόεδρος της διορίστηκε ο Φώτης Κουβέλης.

Ιδεολογία
---------

Σύμφωνα με τα στελέχη του, η ΕΚΙΕΑ συγκροτήθηκε για «να ενθαρρύνει το διάλογο στο χώρο της Αριστεράς, να αναλάβει πρωτοβουλίες ενωτικού χαρακτήρα και να αναδείξει την ανάγκη των μεταρρυθμιστικών πολιτικών με αριστερό πρόσημο και ευρωπαϊκό χαρακτήρα». Η ΕΚΙΕΑ βρισκόταν στο χώρο της αριστεράς και υποστήριζε άτυπα τον ΣΥΡΙΖΑ.

Συγκεντρώσεις
-------------

Στις 14 Δεκεμβρίου 2015 διοργάνωσε Ημερίδα για την Ευρώπη και την Ασφάλεια. Στην Ημερίδα απηύθηναν χαιρετισμό ο υπουργός Δικαιοσύνης, Νίκος Παρασκευόπουλος, ο αναπληρωτής Συνήγορος του Πολίτη, Βασίλης Καρύδης, ο πρώην υπουργός, Χάρης Καστανίδης, ο καθηγητής Ιστορίας στο Πανεπιστήμιο Αθηνών, Αντώνης Λιάκος και ο οικονομολόγος, Σωτήρης Βαλντέν.

Στις 23 Ιανουαρίου 2016 διοργανώθηκε η 1η Πανελλαδική σύσκεψη της ΕΚΙΕΑ. Συμμετείχε με αντιπροσωπεία στην επετειακή εκδήλωση του ΣΥΡΙΖΑ για τον έναν χρόνο διακυβέρνησης, στις 25 Ιανουαρίου 2015.

Παραπομπές
----------

1. ↑  «Πολιτική κίνηση η ΕΚΙΕΑ». Αρχειοθετήθηκε από το πρωτότυπο στις 16 Νοεμβρίου 2016. Ανακτήθηκε στις 4 Απριλίου 2016.
2. ↑  «Ε.ΚΙ.Ε.Α: Νεα πολιτικη κινηση απο πρωην μελη της ΔΗΜΑΡ». Αρχειοθετήθηκε από το πρωτότυπο στις 27 Σεπτεμβρίου 2020. Ανακτήθηκε στις 25 Μαρτίου 2021.
3. ↑  Ημερίδα της ΕΚΙΕΑ για τα δικαιώματα και τις ελευθερίες στην Ευρώπη
4. ↑  Ημερίδα του ΕΚΙΕΑ για την Ευρώπη και την Ασφάλεια
5. ↑  Βαλντέν στηρίζει ΕΚΙΕΑ-Κουβέλη
6. ↑  «ΕΚΙΕΑ: Πανελλδική σύσκεψη». Αρχειοθετήθηκε από το πρωτότυπο στις 2 Ιανουαρίου 2016. Ανακτήθηκε στις 4 Απριλίου 2016.

Εξωτερικοί σύνδεσμοι
--------------------

* Επίσημη ιστοσελίδα
***Το μεγάλο κόλπο*** γνωστό και με τον τίτλο **Το μεροκάματο της ευτυχίας** είναι ασπρόμαυρη ελληνική δραματική ταινία του 1960 σε σκηνοθεσία του Χρήστου Θεοδωρόπουλου. Πρωταγωνιστούν οι Μίμης Φωτόπουλος, Ξένια Καλογεροπούλου, Σταύρος Τορνές, Διονύσης Παπαγιαννόπουλος, Τασσώ Καββαδία και ο Περικλής Χριστοφορίδης. Είναι η πρώτη ταινία στην Ελλάδα που γυρίστηκε με το σύστημα σινεμασκόπ, αν και ασπρόμαυρη.

Η υπόθεση της ταινίας περιστρέφεται γύρω από ένα νέο ζευγάρι, τον Μίλτο (Μίμη Φωτόπουλο) και τη Αλίκη (Ξένια Καλογεροπούλου) που προσπαθούν να φτιάξουν τη ζωή τους έχοντας να αντιμετωπίσουν και το εμπόδιο της αυταρχικής μητέρας του Μίλτου, της Σοφίας (Τασσώ Καββαδία). Ο Μίλτος, προσπαθώντας να καλύψει τις οικονομικές τους δυσκολίες, θα μπλέξει με τον Νίκο (Σταύρο Τορνέ) σε μια κλοπή ενός περιδέραιου μεγάλης χρηματικής αξίας. Ωστόσο κατά τη διάρκεια της ληστείας το περιδέραιο θα τους πέσει και θα σφηνωθεί σε έναν τοίχο απέναντι από το σπίτι του Μίλτου. Τότε θα κάνει την εμφάνιση του ο πτωχευμένος επιχειρηματίας Ισίδωρος (Διονύσης Παπαγιαννόπουλος) , ο οποίος θα ανακαλύψει το περιδέραιο που είχε πέσει από τον ληστή και θα προσπαθήσει σε συνεργασία με τον νεαρό, τέως υπάλληλό του να το "σπρώξουν" σε κοσμηματοπώλες της Αθήνας. Με την ληστεία, όμως, να κυριαρχεί στα πρωτοσέλιδα των εφημερίδων, αυτό θα καταστεί αδύνατον να το εμφανίσουν χωρίς να ειδοποιηθεί η αστυνομία. 

Η ταινία έκανε πρεμιέρα στις 3 Μαΐου 1960 στις κινηματογραφικές αίθουσες Άστυ, Άντζελα, Κοσμοπόλιτ και Κυψελάκι στην Αθήνα. Ο Μάριος Πλωρίτης στην κριτική του επικεντρώθηκε στην σκηνοθεσία της ταινίας σχολιάζοντας: *Το «Μεγάλο Κόλπο», ένα ελληνικό σινεμασκόπ γυρισμένο από τον Χρήστο Θεοδωρόπουλο δείχνει πως ο νέος αυτός σκηνοθέτης, αν και δεν μπόρεσε να δώσει μιαν άρτια, ολοκληρωμένη ταινία, έχει αξιοπρόσεκτα χαρίσματα ευαισθησίας και παρατηρητικότητας*.

Παραπομπές
----------

1. ↑  «*the-big-trick-1960*». filmy.gr. Ανακτήθηκε στις 6 Δεκεμβρίου 2023.
2. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 30 Απριλίου 1960. σελ. 3η. Ανακτήθηκε στις 6 Δεκεμβρίου 2023.
3. ↑  «*ΟΙ ΝΕΕΣ ΚΥΚΛΟΦΟΡΙΕΣ*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 4 Μαΐου 1960. σελ. 2η. Ανακτήθηκε στις 6 Δεκεμβρίου 2023.

Εξωτερικοί σύνδεσμοι
--------------------

* *Το μεγάλο κόλπο*   στην IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |